**Rhifyn 21 – Newyddion o amgylch y byd**

Mae’r bwletin newyddion hwn yn edrych ar benawdau am galchfaen a pheryglon yn ymwneud â llosgfynyddoedd.

|  |  |
| --- | --- |
| **01 Mawrth 2013 - Trychineb yn Fflorida wrth i ddyn gael ei lyncu i dwll sinc yn ei ystafell wely**  Mae un o drigolion Fflorida, Jeff Bush, ar goll ac fe dybir ei fod yn farw wedi i dwll sinc 20 troedfedd o ddyfnder agor o dan ei ystafell wely neithiwr. Clywodd ei frawd, sy’n rhannu tŷ gyda Mr Bush ym maestref Tampa, lef yn dod o’i ystafell a rhuthrodd yno. Dychrynodd pawn welodd bod y llawr wedi dechrau disgyn a bod dim golwg o Jeff yn unman.  Ymddengys bod y tŷ, er bod swyddogion y llywodraeth wedi’i gymeradwyo’n ddiogel cyn y digwyddiad, wedi cael ei adeiladu ar un o sawl system ogofau Fflorida, yn y creigwely calchfaen sydd o dan y rhan fwyaf o’r dalaith. Gallai’r holl law diweddar fod wedi cyflymu’r broses sy’n hydoddi’r calchfaen, gan achosi i’r ogofau a’r twneli dyfu ac i’w toeau ddymchwel.  Nid yw’r twll sinc, a oedd, yn ôl amcangyfrifon wedi tyfu 30 o droedfeddi mewn dim ond ychydig oriau ar ôl y cwymp cyntaf, yr unig un i ymddangos yn ardal Tampa. Fodd bynnag, mae’r rhan fwyaf ohonynt yn fychan a dydyn nhw ddim yn achosi colledion bywyd. |  |
| **1 Mawrth 2013 - Crater newydd yn ymddangos ar Fynydd Etna wrth i’r echdoriad barhau**  Mynydd Etna yw llosgfynydd mwyaf byw Ewrop ac mae wedi bod yn anfon cymylau mwg enfawr i’r aer yn sgil echdoriadau diweddar. Dechreuodd y llosgfynydd sydd ar ynys Sisili ym Môr y Canoldir oleuo’n llachar yn gynnar ym mis Rhagfyr 2012. Parhaodd y digwyddiad bychan hwn am ychydig o wythnosau ac yna daeth i ben.  Ond, ar fore’r 19eg o Chwefror 2013, bu echdoriad anhygoel ar grater de dwyreiniol y llosgfynydd. Fe’i dilynwyd gan bum niwrnod o ragor o echdoriadau a chryndod daearol. Gwelodd y deng niwrnod canlynol ragor o echdoriadau, a nawr mae’n edrych yn debyg bod hollt newydd wedi ymddangos rhwng y ddau gôn yng nghymhlygion y crater de-ddwyreiniol. |  |
| **1 Ebrill 2013 – Tystiolaeth o echdoriadau newydd ym Mhacaya, Guatemala**  Un mlynedd ar bymtheg yn ôl, ym 1997, echdorodd Pacaya, yng Nguatemala, De America gan orchuddio’r ardaloedd cyfagos gyda llwch a lludw. Achosodd fomiau lafa ddifrod i adeiladau a cheir, a chafodd gohebydd teledu ei ladd mewn ymgais i gyrraedd y llosgfynydd.  Nawr, mae tystiolaeth bod echdoriad arall ar fin digwydd, o bosibl. Yn ôl adroddiadau mae gweithgarwch ffres ym Macaya a’r llosgfynydd cyfagos, Fuego. Teimlwyd ffrwydradau hyd at 15 cilomedr i ffwrdd wrth i ddeuddeg echdoriad bach i gymedrol ysgwyd Fuego. Mae adroddiadau o lifiadau lafa, tirlithriadau poeth a chreigiau’n syrthio ar losgfynyddoedd eraill yn yr ardal. |  |